  Майя Бывальцева Удмуртиысь промышленностья но вузкаронъя министре Виктор Лошкарёв юнматэмын. Со сярысь элькун тӧролэн косэтэз улосвыл тӧрлыкъёслэн нимлыко сайтазы шараямын. «2018-тӥ арысь 28-тӥ гудырикошконысен но Удмурт Элькунлэн тӧроезлэн ужоскетъёсыз кыстӥськытозь Удмурт Элькунлэн промышленностья но вузкаронъя министреныз Лашкарёв Виктор Александровичез юнматоно», - верамын ужкагазын. Косэт кужымаз пыре сое юнматэмын нуналысен. Тодэ вайытом, 2017-тӥ арысь 23-тӥ куартолэзьысен Виктор Лашкарёв промышленностья но вузкаронъя министрлэсь ужзэ быдэсъясь вал. Солэсь азьвыл удысэтэн кивалтӥсь Виктор Разумков интыужысьтыз 27-тӥ оштолэзе, элькунлы федерал коньдэтысь висъям 10 миллион манетэз выльысь берыктыны курон вуэм понна Александр Бречалов куаретэм бере, кошкиз.  Тегъёс: Политика Промышленность Удмуртия кивалтэт промышленностьяминистерство вузкарон кивалтӥсьёс  